Информация по чл. 4, ал. 3 от Наредбата за ОВОС 

Характеристика на инвестиционното предложение:
1. Резюме на предложението
Съгласно чл. 198и от Закона за водите, планирането на развитието на ВиК системите и съоръженията се извършва чрез регионални генерални планове на ВиК и генерални планове на ВиК за агломерации над 10 000 е.ж. Регионалното прединвестиционно проучване (РПИП) е продължение на регионалния генерален план за обособената територия, обслужвана от оператора „ВиК“ ООД гр. Кърджали, с което се предлагат ефективни инвестиции за постигане на съответствие с европейските директиви в областта на питейните води, отвеждането и пречистването на отпадъчни води за обособената територия. РПИП се явява основа за кандидатстване за финансиране по „ОПОС 2014 – 2020 г.”. 

Основните цели  свързани с подготовката на РПИП са:

· Постигане на съответствие с националното и европейско законодателство в областта на питейните води, отвеждането и пречистването на отпадъчни води и повишаване на ефективността на системите и съоръженията;

· Ефективно усвояване на средствата от Европейския съюз, чрез изготвяне на качествени формуляри за кандидатстване по „ОПОС 2014-2020“.

За постигане на посочените цели е предвидено договорите за РПИП да бъдат изпълнени в следните фази: 

· Фаза I – събиране и анализ на данни за съществуващата ситуация във връзка с водоснабдителните и канализационни системи, както и необходимостта от реализиране на мерки за постигане на съответствие с приложимото национално и европейско законодателство в областта на питейните води, отвеждането и пречистването на отпадъчните води.

· Фаза II - Прединвестиционни проучвания. Формуляри за кандидатстване за европейско финансиране със съответните приложения (технически, екологични, финансови и икономически доклади) и комплексни проекти за инвестиционна инициатива за агломерации над 10 000 е.ж.

· Фаза III - Прединвестиционни проучвания за агломерациите под 10 000 е.ж. за мерките извън обхвата на формулярите за кандидатстване за европейско финансиране за обособените територии на ВиК операторите в съответната обособена позиция.

Изпълнението на Фаза II ще има като пряк резултат изготвянето на формуляри за кандидастване по ОПОС 2014-2020 и инвестиционни проекти за избраните за финансиране мерки. Съгласно действащото законодателство и правилата за предоставяне на безвъзмездна финансова помощ със средства от Европейските структурни и инвестиционни фондове, за предвидените инвестиционни мерки следва да бъде оценена необходимостта от извършване на ОВОС, като наличието на подобна преценка, извършена от компетентен орган, е едно от условията за предоставяне на помощта и сключване на административен договор. 

Съгласно сключените договори за разработка на РПИП, срокът за изпълнение на Фаза II e 31.01.2018 г., а срокът за изпълнение на Фаза III e 30.06.2018 г. В допълнение за мерки за агломерациите под 10 000 е.ж., извън обхвата на формулярите за кандидатстване за европейско финансиране, не се предвижда да бъдат разработени инвестиционни проекти и да бъде осигурено финансиране за изпълнението им. Предвид липсата на осигурено финансиране на този етап за тези мерки е невъзможно да бъде посочено кога може да стартира тяхното изпълнение. По тази причина уведомленията и исканията за преценка за тях ще бъдат подадени в последствие след осигуряване на необходимото финанисране.
За постигане на съответствие с приложимото национално и европейско законодателство в областта на питейните води са идентифицирани като приоритетни инвестициите, чрез които да се постигне съответствие с Директива 98/83/EC за качеството на водите, предназначени за консумация от човека и съответното българско законодателство. Предвидените мерки, са свързани с констатираните недостатъци на водоснабдителните системи и целят подобряване на качеството и количеството на питейната вода в населените места над 50 жителя.

За опазването на околната среда от вредните последици, причинени от заустване на отпадъчни води от населени места, като приоритетни са определени инвестициите за постигане в съответствие с Директива 91/271/ЕИО за пречистване на градските отпадъчни води и съответното българско законодателство. Мерките, които се предвиждат включват: Изграждане и реконструкция на канализационната мрежа и съоръжения към нея, довеждащи колектори и ПСОВ за агломерации над 2000 ЕЖ.
Инвестиционните мерки за агломерации над 2000 ЕЖ са представени в Приложение 3.1.
Инвестиционните намерения в проекта включват дейности, които могат да бъдат отнесени към позиции по Приложение № 2 от Закона за опазване на околната среда /ЗООС/ - водоснабдителни и канализационни мрежи и съоръженията към тях и съгласно чл. 93, ал. 1, т.1 от ЗООС за тях следва да се извърши преценка необходимостта от ОВОС.

Във връзка с подготовка на формуляр за кандидатстване за финансиране по ОПОС 2014 – 2020 г. са избрани приоритетни мерки, за които се изготвя проектно предложение  „Доизграждане и реконструкция на водоснабдителната система и канализационни мрежи  в обособената територия, обслужвана от  „ВиK“ ООД, гр. Кърджали, България“, инвестиционна инициатива за пречиствателна станция за питейни води (ПСПВ), линейната ВиК инфраструктура и прилежащите към нея съоръжения за агломерациите над 10 000 е.ж.

· Компонент „Водоснабдяване“ за Агломерация Кърджали
· Реконструкция и модернизация  на ПСПВ  Енчец 

Инвестиционното намерение включва: Реконструкция на входна разпределителна шахта; модернизация на реагентното стопанство; проектиране и строителство на ново съоръжение за смесване на реагентите със суровата вода; проектиране и строителство на съоръжение за флокулация; реконструкция на разпределителна шахта пред радиални утаители; реконструкция на радиални утаители; реконструкция на бързи пясъчни филтри; проектиране и строителство на нова, съобразена със  съвременните екологични изисквания, система за третиране на ТОВ; реконструкция на площадковите комуникации; проектиране и строителство на съоръжение за стабилизационна обработка на водата; обновяване на електрическите инсталации и привеждането им съвременните нормативи; подмяна на технологичното оборудване с подходящо за по-малкото водно количество; реконструкция на компрометирани  конструктивни елементи и  обновяването им; реконструкция на лабораторията и оборудване.

· Реконструкция на довеждащи водопроводи – 22,216 км.

· Реконструкция на магистрален водопровод на ВС „Боровица“ от с. Ненково до ПСПВ Енчец“- (16 485м) тръбопровод с DN 600 CI – 16 842м. включително  две преминавания под язовир Кърджали, къдото ще се положат 2 тръби   

Магистралният водопровод до ПСПВ Енчец е проектиран от сферографитен  чугун с диаметър ф 600 мм. Предвижда се в участъците при преминаването под язовир „Кърджали“ да се изпълни безизкопно, със заключващи се муфи. В участъците, в които преминава в сервитута на електропороводи високо напрежение ще се направи катодна защита или ще се положи чугун със циментово покритие. 

· Реконструкция на главните водопроводи на ВС Боровица – от ПСПВ Енчец до НР 13000м3 и до НР 5000м3 – 5373,64м. 

Главните водопроводи след ПСПВ Енчец до НР 13 000м3 и до НР 5000м3 са проектирани от сферографитен чугун. Участъкът при преминаване под река Арда при гр. Кърджали ще се изпълни със заключващи муфи. След второто отклонение за регулатор на налягане при кв. Възрожденци се предвижда диаметърът да намалее на 400мм  до НР 5000м3. 

· Реконструкция и доизграждане на вътрешна водопроводна мрежа на гр. Кърджали – 10,273 км с поставяне на 2 бр. регулатори на налягане 

Участъците от вътрешната водопроводна мрежа, предложени за подмяна, са такива даващи много висок брой на авариите, предизвикващи течове и загуби на вода. Допълнително са констатирани райони, в които налагянето в мрежата е по-високо от нормативното. Предвидени са реконструкция на 2 бр. пресичания под река Арда и вътрешна водопроводна мрежа на гр. Кържали – главни и второстепенни клонове, монтиране на два регулатора за налягане.

· Изграждане втора камера на НР 5000 м³ 

Инвестиционното предложение предвижда да се изгради втора водна камера камера на НР 5000м³, като конструкцията на водоема е избрана с цилиндрична форма. 

По избраното проектно решение камерата ще е със следните параметри:

· Вътрешен диаметър: 25,40 м;
· Външен диаметър: 26,10 м;
· Дълбочина на водния слой: 4,90 м;
· Обща светла височина: 5,45 м.

При изграждането на втората камера ще се осъществи реконструкция на сухата камера и ще се подменят тръбните разводки и арматури както в нея, така и в старата водна камера.

· по компонент „Отвеждане и пречистване на отпадъчни води“ в Агломерация Кърджали: 
С инвестиционното намерение се предвижда изграждане на нова канализационна мрежа за да се постигне минимум 98 % свързаност на населението, заустване на тази мрежа към съществуващата в града и отвеждането на битовите отпадъчни води към ПСОВ гр. Кърджали.
·  Реконструкция на  канализационна мрежа – 1,833 км. 

· Реконструкция на  канализационна мрежа в квартал Гледка, агломерация Кърджали – 1,110 км.

· Реконструкция на  канализационна мрежа в квартал Прилепци, агломерация Кърджали – 0,164 км.

· Реконструкция на  канализационна мрежа в село Резбарци, агломерация Кърджали – 0,559 км.

· Доизграждане на  канализационна мрежа – 16,610 км.

· Изграждане на  канализационна мрежа в квартал Гледка, агломерация Кърджали – 5,864км.

· Изграждане на  канализационна мрежа в квартал Горна Гледка, агломерация Кърджали – 5,862 км.

· Изграждане на  канализационна мрежа в квартал Прилепци, агломерация Кърджали – 2,198 км.

· Изграждане на  канализационна мрежа в село Резбарци, агломерация Кърджали – 2,686 км.

· Изграждане на нова входна шахта и укрепващо съоръжение на дюкер под р. Арда, агломерация  Кърджали – 1бр.

Дюкер - Предвижда се конструкцията на шахтата да е монолитна стоманобетонова. Шахтата ще е двукамерна – с мокра и суха камера. В мократа камера зауства канализационен колектор с диаметър ø 1000 мм, идващ от съществуващата разпределителна шахта. От мократа камера ще излязат 3бр. тръби с диаметър ø 400 мм, които ще се свържат със съществуващите тръби на дюкера. Пред всяка от тръбите е предвиден савак. На входната шахта се предвижда и авариен канал с диаметър ø 800 мм. Предвидени са също и 3бр. демонтажни връзки на всяка от тръбите за промиване на дюкерните тръби по време на експлоатация.

Укрепване – брега се укрепва чрез стоманобетонови подпорни стени. Общо участъкът е дълъг 90,00 м и е с височина на стената 5,20 м от цокълната фуга  и дълбочина на фундамента 2,00 м. Пространството зад подпорната стена ще се засипе  и уплътни. Предвижда се и нова подпорнастена върху габионите на левия бряг за защита на изходната шахта.

Опорен блок – ще се изпълни между подпорната стена и новата входна шахта на дюкера след като новоизградените съоръжения се включат към съществуващите, за да се фиксира трасето на тръбите на дюкера по брега.
Агломерация Момчилград – компонент „Водоснабдяване“
· Реконструкция на вътрешна водопроводна мрежа на гр. Момчилград – 1,048 км.

· Доизграждане на вътрешна водопроводна мрежа на гр. Момчилград –  0,205 км.

Предвидени за реконструкция на вътрешната водопроводна мрежа на гр.Момчилград са участъци, които дават по-чести аварии – около 40-45% от общият брой аварии.  Предвиден за доизграждане е главен водопроводен клон в уличната регулация на ул. Гюмюрджинска с дължина 204,80 м. В част от мрежата налягането е по-високо от нормативното, поради което е предвидено монтиране на измервателно устройство.

РПИП за обособена територия на „ВиК“ ООД, гр. Кърджали се изготвя в изпълнение на националното и европейското законодателство в областта на опазването на водите. РПИП съобразява и води до постигане на екологичните цели, заложени в европейските и националните стратегически и планови документи, поставящи краткосрочни/дългосрочни цели за опазване на околната среда, като е пряко насочен към осигуряването на добро качество и достатъчно количество вода за нуждите на всички потребители.

С реализирането на предложените дейности в РПИП ще се постигне:

· Осигуряване на чиста и безопасна питейна вода за населението;

· Намаляване на загубите на вода;

· Намаляване на риска за човешкото здраве от включването на отпадъчни води без пречистване в реките и другите водни тела;

· Увеличаване степента на свързаност на населението към канализационната мрежа;

· Предпазване на мрежите от претоварване, намаляване на риска от наводнения и замърсяване на почвите и подземните води;

· Намаляване на риска от инфилтрация и улесняване на експлоатацията и поддръжката на мрежата.

/посочва се характера на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност, съгласно Приложение № 1 или Приложение № 2 на Закона за опазване на околната среда/
2. Описание на основните процеси, капацитет, обща използвана площ; необходимост от други, свързани с основния предмет, спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив.

РПИП се отнася до реконструкция и модернизация на ПСПВ, доизграждане и реконструкция на водоснабдителната система и канализационни мрежи  в обособената територия на „ВиК“ ООД, гр. Кърджали.

Характерът на инвестиционното предложение определя вида на дейностите и основните процеси, които се извършват:

· Реконструкция на съществуващи съоръжения на ПСПВ Енчец;

· Изграждане на нови съоръжения на ПСПВ Енчец - съоръжение за смесване на реагентите със суровата вода, съоръжение за флокулация, система за третиране на ТОВ, съоръжение за стабилизационна обработка на водата. 
· Монтаж на технологично оборудване на ПСПВ Енчец;

· Изпитване на положеното технологично оборудване;
· Изкопни работи по изпълнение на линейни ВиК обекти;

· Монтажни дейности при полагане на тръбопроводите;

· Насипни дейности по време на изпълнението на обектите;

· Възстановяване на съществуващите настилки при полагане на тръбопроводи в урбанизирани територии;

· Изпитване на положената ВиК мрежа.

При изпълнението на дейностите при реконструкцията и модернизацията на ПСПВ Енчец и при полагане на тръбопроводи ще се спазва приложимото законодателство за правила и норми за разполагане на технически проводи и съоръжения. 

Използваната площ при реконструкцията и модернизацията на ПСПВ Енчец е в 32,090 дка в землище Енчец, местност „Държавата“ ВиК съоръжение – ПСПВ.  
Използваната площ при реализацията на линейните обекти, в обхвата на РПИП магистален водопровод и главни водопроводи, канализационни клонове извън урбанизирани територии, е 124,404 дка.

Общата използвана площ при изпълнение на предвидените дейности по реконструкция на съществуващата водопроводна и канализационната мрежа на агломерациите Кърджали и Момчилград съответства на площта на сервитутите на сега съществуващите ВиК мрежи. 

Необходимата площ за стоманобетонни ревизионни шахти, водомерни шахти,  дъждопреливни съоръжения, отливен канал, сградни водопроводни отклонения (СВО), сградни канализационни отклонения (СКО) е в рамките на  площта на сервитутите на сега съществуващите ВиК мрежи.
Същността на предлаганите дейности е свързана с реконструкция и модернизация на ПСПВ, реконструкция и доизграждане на ВиК мрежи и съоръжения. Друг вид работи като добив на строителни материали, жилищно строителство и др. не се предвижда да се извършват.

При реализацията на предвидените реконструкции на съществуващи тръбопроводи и съоръжения не се налага изграждане на нова техническа инфраструктура (пътища/улици, газопровод, електропроводи). За реализиране на отделните обекти не е необходимо изготвяне на нова или промяна на съществуващата пътна инфраструктура. 
Трасетата на довеждащите водопроводи в максимала степен са съобразени с местоположението на съществуващите водопроводи и за обслужването им ще се използват вече съществуващи пътища за достъп до тях.

Временни пътища и подходи ще се определят съобразно местните условия, като се използват максимално съществуващите такива. При липса на такива, за временни пътища ще се използва сервитутната зона.

Не се налага промяна на съществуващата пътна инфраструктура.

Изкопните работи са основната дейност при реализацията на предвидените обекти. Не се предвижда използване на взрив. Размерите на изкопите (дължина, ширина и височина) се определят от избраните параметри на тръбопроводите (материал, диаметър). Изкопаните земни  маси ще се складират на специално отредени за целта площадки в рамките на строителните обекти като ще се използват за обратна засипка. Неоползотворената част по време на строителство ще се извозва на места определени от местните общински власти.

Изисква се дебелината на земното покритие върху тръбопроводите да е не по-малка от 1,20 м, за запазване на подходяща температура на флуида. В населените места, поради действието на динамични товари, всички тръбопроводи се полагат с минимално покритие 1,50 м. В зависимост от терена, в който се полагат тръбите - при земен терен се прави изкоп малко над проектната нивелета на тръбата, а при скалист терен се прави изкоп на дълбочина по-голяма с 10-20 см, като по-голямата дълбочина се засипва с мека почва и се трамбова с цел предпазване на тръбите от повреда. За чугунените тръби не е необходимо полагенето на пясъчна подложка и засипка. Тръбопроводът ще се засипе с изкопаната земна маса, като едрината на зърната да не надвишава 100 мм.
Ширината на изкопите за тръби до 500 мм се приема B = D ± 0,6 м, а за по-големи от 500 мм B = D ± 1,0 m. За бетонни и стоманобетонни тръби ширината на изкопа В се приема с 10-20 см по-голяма (D е външният диаметър на тръбата).

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

За трасетата на магистралния водопровод до ПСПВ Енчец и главните водопроводи към напорните резервоари, предвидени за реконструкция е изготвен ПУП-ПП . Трасетата са с обща дължина 21,859 км.

Изграждането на втора камера на НР 5 000 м³ попада извън санитарно-охранителната зона и извън имота на съществуващия резервоар.  Ще се изготви ПУП-ПЗ за новооброзувания имот.
Отливните канали на дъждопреливните шахти на новопроектираната канализационна мрежа на кв. Гледка и кв. Горна Гледка са извън регулация. За тях е изработен ПУП-ПП.

Част от трасето на новопроектираната канализационна мрежа на с. Резбарци, попада във вилната зона и се явява извън урбанизираната територия. Колекторът, който отвежда дъждоните води в частта от с. Резбарци с разделна мрежа, също частично попада извън регулация. За тях е изработен ПУП-ПП.

За РПИП има издадено Решение № ЕО – 13/2017 за преценяване на необходимостта от извършване на екологична оценка с което е решено да не се извършва екологична оценка на Регионално прединвестиционно проучване /РПИП/ за обособена територия, обслужване от „ВиК“ ООД, гр. Кърджали, при прилагането на което няма вероятност да се окаже значително отрицателно въздействие върху околната среда и човешкото здраве. Съгласно условието в Решение № ЕО-13/2017 г. инвестиционното предложение, произтичащо от РПИП на обособената територия за „ВиК“ ООД, гр. Кърджали, попадащо в обхвата на приложенията към ЗООС или извън тях и под разпоредбите на чл. 31 от ЗБР, подлежи на оценка за съвместимостта с предмета и целите на опазване на защитените зони и може да бъде одобрено само след решение по преценка или ОВОС/ОС за съгласуване/одобряване и при съобразяване с препоръките в извършената оценка, както и с условията, изискванията и мерките, постановени с администсративен акт.
4. Местоположение:

/населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура/

Обособената територия на „ВиК” ООД, гр. Кърджали напълно съвпада с административните граници на област Кърджали. Обособената територия включва общо 7 общини: Ардино, Джебел, Кирково, Крумовград, Кърджали, Момчилград и Черноочене.
Местоположенията на инвестиционно намерение за агломерации над 10 000 ЕЖ са съгласно одобрените варианти  в Регионални прединвестиционни проучвания /РПИП/ за обособената територия на „ВиК“ ООД, гр. Кърджали и са както следва:

Компонент Водоснабдяване:
Агломерация Кърджали
· Реконструкция и модернизация  на ПСПВ  Енчец 
ПСПВ Енчец се намира в с. Енчец. Проблемите на ПСПВ Енчец са много. Станцията е проектирана през 1988 г. и е построена и въведена в експлоатация през 1990г.

· Нотариален акт № 128, том І-ви, рег.№ 5505, дело № 556 от 08.10.2002г. на „ВиК“ ООД, гр. Кърджали за ПСПВ Енчец и земята :

· Имот № 000110 - 32.090 дка  в землище Енчец, местност „Държавата“ ВиК съоръжение – ПСПВ. Координатите са представени в Приложение 3.2.1

· Реконструкция на довеждащи водопроводи 
Инвестиционното предложение е за реконструкция на Магистрален водопровод в два участъка: Участък от старо водохващане при с. Ненково до ПСПВ Енчец и участък след ПСПВ Енчец до НР 13 000 м3 и до края на гр. Кърджали.
Главните водопроводи след ПСПВ Енчец до НР 13 000м3 и до НР 5 000 м3 са проектирани от сферографитен чугун. Участъкът при преминаване под река Арда при гр. Кърджали да се изпълни със заключващи муфи. След второто отклонение за регулатор на налягане при кв. Възрожденци се предвижда диаметърът да намалее на ф 400 мм  до НР 5 000 м3.
Координатите са представени в Приложение 3.2.1

· Реконструкция на вътрешна водопроводна мрежа в гр. Кърджали

Трасето на вътрешна водопроводна мрежа в гр. Кърджали е в уличната регулация на града.  Координатите са представени в Приложение 3.2.1

· Изграждане втора камера на НР 5000 м³
Напорният резервоар е съществуващ. Изграден е през 1975 год., но само едната камера от 2500м3. Координатите са представени в Приложение 3.2.1
Агломерация Момчилград

·  Реконструкция  и доизграждане на вътрешна водопроводна мрежа на гр. Момчилград
Трасето на вътрешна водопроводна мрежа в гр. Момчилград е в уличната регулация на града. Координатите са представени в Приложение 3.2.1
Компонент Отвеждане и пречистване на отпадъчните води:
Агломерация Кърджали
· Изграждане и реконструкция на канализационна мрежа  кв. Гледка и кв. Горна Гледка 
Координатите са представени в Приложение 3.2.1
· Изграждане и реконструкция на канализационна мрежа в кв. Прилепци
Координатите са представени в Приложение 3.2.1
· Изграждане и реконструкция на канализационна мрежа в кв. Резбарци 
Координатите са представени в Приложение 3.2.1
· Реконструкция дюкер – изграждане на нова входна шахта и укрепващо съоръжение 

Има изготвен ПУП-ПЗ за новата входна шахта, попадаща в имот 40909.14.108 в землището на гр. Кърджали. Координатите са представени в Приложение 3.2.1
Районът на обособената територия на „ВиК” ООД, гр. Кърджали се характеризира с относително богато биологично разнообразие, което се потвърждава от високата степен на наситеност от защитени територии и зони. Защитените природни зони в териториалния обхват на обособената територия в границите на землищата на общините са: Защитени територии и Защитени зони на територията, контролирана от РИОСВ-Хасково и РИОСВ – Смолян (за Община Ардино).

Предложените в РПИП мерки и проекти за финансиране по проект „Подпомагане регионалното инвестиционно планиране на отрасъл ВиК“, финансиран от „ОПОС 2014-2020 г.“, съфинансирана от Европейския съюз чрез Европейските структурни и инвестиционни фондове за агломерации над 10 000 е.ж  спрямо защитени зони и защитени територии са както следва:
Компонент Водоснабдяване 
· Реконструкция и модернизация  на ПСПВ  Енчец 
· Реконструкция на довеждащи водопроводи 
· Реконструкция на магистрален водопровод Ненково - ПСПВ Енчец 
· Реконструкция на участък от главни отвеждащи водопроводи след ПСПВ Енчец – РШ - НР 13 000 м3 и РШ - НР 5000м3
· Изграждане втора камера на НР 5000 м³
Трасето на инвестиционното намерение за реконструкция на Магистрален водопровод от от старо водохващане при с. Ненково до ПСПВ Енчец спрямо защитени територии и зони от Натура 2000 е представено в следващата таблица:

	Отстояния от Защитени зони и територии на трасе на магистрален водопровод от шахтов кладенец близо до с. Ненково до НР 5000 м³

	Наименования на Защитени зони и Защитени територии, Натура 2000
	Преминаване                ( метри / m)
	Най-малко отстояние              ( метри / m)

	Защитени територии 
	 
	 

	 
	Находище на венерин косъм 
	 - 
	400

	
	Скален прозорец 
	 - 
	1652

	
	Находище на Родопски силивряк 
	 - 
	1750

	
	Студен кладенец 
	 - 
	1118

	Защитени зони по директива за местообитанията
	 
	 

	 
	Родопи-Средни 
	1764
	 - 

	
	Родопи-Източни
	 - 
	994

	Защитени зони по директива за птиците 
	 
	 

	 
	Добростан 
	339
	 - 


· Реконструкция на вътрешна водопроводна мрежа гр. Кърджали

Отстояния от Защитени зони и територии на ВВМ на гр. Кърджали
	Наименования на Защитени зони и Защитени територии, Натура 2000 
	Най-малко отстояние              ( метри / m)

	Защитени територии 
	 

	 
	Находище на венерин косъм 
	1085

	
	Находище на Родопски силивряк 
	1693

	
	Скални гъби 
	1906

	Защитени зони по директива за местообитанията 
	 

	 
	Родопи-Източни 
	938

	Защитени зони по директива за птиците 
	 

	 
	Студен кладенец 
	1050


· Реконструкция на вътрешна водопроводна мрежа гр. Момчилград

Отстояния от Защитени зони и територии на нов водопроводен клон в гр. Момчилград
	Наименования на Защитени зони и Защитени територии, Натура 2000 
	Най-малко отстояние              ( метри / m)

	Защитени територии 
	 

	 
	Равен 
	8494

	
	Боровец
	8560

	
	Вкаменелата гора 
	10699

	Защитени зони по директива за местообитанията 
	 

	 
	Родопи-Източни 
	2552

	Защитени зони по директива за птиците 
	 

	 
	Студен кладенец
	5559


Инвестиционните намерения за реконструкция на ВВМ на гр. Кърджали и ВВМ на гр. Момчилград не засягат зоните от Националната екологична мрежа.
Компонент отвеждане и пречистване на отпадъчни води
· Изграждане и реконструкция на канализационна мрежа  кв. Гледка и кв. Горна Гледка 
· Изграждане и реконструкция на канализационна мрежа в кв. Прилепци
· Изграждане и реконструкция на канализационна мрежа в кв. Резбарци 
· Реконструкция дюкер – изграждане на нова входна шахта и укрепващо съоръжение 

Разположението на предвидените за изграждане канализационни мрежи в агломерация Кърджали спрямо защитени зони и територии е дадено в следващата таблица:
Отстояния от Защитени зони и територии на новопроектирана канализация в кв. Гледка, кв. Горна Гледка,  кв. Прилепци, с. Резбарци

	Наименования на Защитени зони и Защитени територии, Натура 2000
	Най-малко отстояние, m                                                                                 

	 
	кв. Гледка 
	кв. Горна Гледка        
	кв. Прилепци 
	с. Резбарци 

	Защитени територии
	 

	 
	Находище на венерин косъм 
	1883,18
	2736,39
	1109,8
	224,15

	
	Находище на Родопски силивряк 
	6685,72
	4194,01
	765,08
	1604,52

	
	Студен кладенец 
	85,78
	493,11
	2369,06
	1436,8

	Защитени зони по директива за местообитанията 
	 

	 
	Родопи-Източни 
	84,88
	388,05
	2318,44
	1445,36


При реализирането на инвестиционното предложение не се очаква  трансгранично въздействие върху околната среда.

Карта на инвестиционното намерение спрямо защитените зони и територии е представена в Приложение 3.3.
5. Природни ресурси, предвидени за използване по време на строителството и експлоатацията:

/вкл. предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови/

Не се предвижда водовземане или ползване на повърхностни и/или подземни води.

За реализацията на дейностите, предвидени с РПИП ще бъдат необходими строителни материали които се използват за такъв вид обекти - инертни материали – пясък, баластра, почва. 

По време на реализацията на инвестиционното предложение ще се ползва бутилирана вода за питейни нужди от работещите на обекта.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води;

При реализация на инвестиционното предложение  не се очаква генериране на емисии и отпадъци във вид и количества, които да окажат значително отрицателно въздействие върху околната среда.
По време на реализацията и след реализацията инвестиционното предложение не се предвижда наличие на  опасни вещества  съгласно приложение № 3 към ЗООС.

7. Очаквани общи емисии на вредни вещества във въздуха по замърсители
През етапа на изграждане на инвестиционното предложение се очакват предимно неорганизирани емисии на вредни вещества в aтмосферния въздух. Замърсяването на въздуха в района по време на строителството ще се дължи на:


- Изгорели газове от двигателите с вътрешно горене /ДВГ/ на машините осъществяващи строителните и транспортните дейности. Основните замърсители, които ще се отделят във възуха са СО, NOx, SO2, CH-ди и прах. Тези емисии ще зависят от броя и вида на използваната при строителството техника и режима на работа;


- Прахови частици – при изпълнение на строително-монтажните работи ще се емитира прах основно при изкопните работи, депонирането на хумусния слой и след това при възстановяването на терена, като концентрацията му до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване.  

Замърсителите ще се отлагат в непосредствена близост до площадката, като очакваните концентрации в атмосферния възус са за многократтно по-ниски стойности от пределно допустимите. Основният дискомфорт ще бъде за работещите на обкта, които ще са изложени на шум и запрашване на въздуха от строителната и транспортна техника. При спазване на изискванията на нормативната уресба по здравословни и безопасни условия на труд и носене на предпазно обекло и лични предпозни средства, въздействието ще е минимално и в рамките на допустимото. Въздействието за този етап е оценено като незначително.
В периода на експлоатацията на обектите, включени в РПИП, отрицателно въздействие върху отделните компоненти и факторите на околната среда не се очаква.


Характерът, мащабността и местоположението на предвидените с РПИП инвестиционни предложения не предполагат възникване на отрицателен кумулативен ефект върху околната среда.


Както по време на строителство, така и по време на експлоатацията няма да бъдат засегнати съседни територии и населени места
8. Отпадъци, които се очаква да се генерират и предвиждания за тяхното третиране:

При реализацията на представеното в РПИП за ОТ на „ВиК“ ООД, гр. Кърджали инвестиционно предложение ще се образуват отпадъци по време на изпълнение на строително-монтажните дейности и битови отпадъци от жизнената дейност на строителните работници. На този етап не могат да се дадат точните видове и количества отпадъци, затова представената информация е прогнозна. Отпадъците са разписани по видове и кодове съгласно Наредба № 2/2014 г. за класификация на отпадъците.

Битови отпадъци:

· Код 20 03 01 – генерирани от жизнената дейност на работниците, извършващи дейностите по строителството, като средното им количество е 0.35 кг/ден/човек.

Отпадъци, образувани по време на строително-монтажните работи:

· Код 17 05 04 – почва и камъни, различни от упоменатите в 17 05 03* -  от извършените изкопни работи за оформяне на траншеите за полагане на тръбите. Прогнозно количество 0,20 m3 на линеен метър. Същите ще се използват за обратно запълване на изкопите.

· Код 17 01 01 – бетон, получен при изпълнение на предвидените съоръжения от стоманобетон или монолитен бетон. Прогнозно количество е минимално, като ще се осигури неговото извозване на регламентирани места, определени от кметовете на съответните общини.
· Код 17 04 05 – чугун и стомана, получени при изпълнение на строителни дейности изискващи използване на арматура. Прогнозно количество е минимално, което ще се предава на лица, притежаващи съответните документи за третиране на този отпадък, издаден по реда на Закона за управление на отпадъците. 

· Код 17 06 04 – изолационни материали, различни от упоменатите в 17 06 01 и 17 06 03 – от полагането на изолации по съоръженията.

· Код 17 09 04 - смесени отпадъци от строителство и събаряне, различни от упоменатите в 17 09 01, 17 09 02, 17 09 03 – остатъци от тръби и фасонни части, получени по време на полагането на новите тръбопроводи и реконструкцията на старите. Прогнозно количество е минимално, което ще се предава на лица, притежаващи съответните документи за третиране на този отпадък, издаден по реда на Закона за управление на отпадъците. 

Опасни отпадъци от поддръжката на строителната техника (например моторни и смазочни масла, спирачна течност, негодни за употреба акумулатори и др.) няма да се генерират, тъй като техниката ще се поддържа в специализирани сервизи. 

С изготвянето на работните проекти, в това число  Плана за управление на строителните отпадъците, ще се определи количеството на всеки вид образуван отпадък и неговото оползотворяване. 

Ще се води отчетност на отпадъците. След приключване на строителството ще се изготви отчет за изпълнението на ПУСО, съгласно Приложение № 7 към чл. 9, ал. 1 от Наредбата за управление на строителните отпадъци и за влагане на рециклираните строителни материали

По време на експлоатацията:

По време на експлоатацията ще се генерират отпадъци, единствено при ремонтни дейности. Видът на отпадъците няма да се различава от тези по време на строителството. Количествата ще бъдат незначителни и тяхното третиране ще бъде същото, както по време на строителството. 

Транспортирането на отпадъците извън площадката, ще се извършва от фирми, притежаващи документ по чл. 35 от ЗУО за извършване на дейности със съответните кодове за по-нататъшно третиране, съгласно сключени договори.
9. Отпадъчни води:

/(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)/
За нуждите на работниците, извършващи строителните дейности, конкретните работни участъци ще бъдат снабдявани с химически тоалетни и мобилни мивки (санитарни контейнери). Поради това няма да се формират отпадъчни битово-фекални води. 

Експлоатацията на обектите, включени в РПИП, не е свързана с образуването на битово-фекални и на производствени отпадъчни води.
10. Опасни химични вещества, които се очаква да бъдат налични на площадката на предприятието/съоръжението:
(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
При реализация на инвестиционното намерение предвидено в РПИП не се очаква да се използват опасни химични вещества.
На площадката на ПСПВ Енчец са разположени следните опасни вещества:

	Наименование
	CAS

номер
	ЕС

номер
	Идентификационен

Номер съгласно

част 3 от приложение

VI от Регламент

(ЕО) № 1272/2008
	Налично

количество,

т.

	Течен Хлор Под

Налягане
	7782-50-5
	231-959-5
	017-001-00-7
	1.75

	Натриев 

Хипохлорит
	7681-52-9
	231-668-3


	017-011-00-1
	2

	Калциев 

Хипохлорит

(хлорна вар)
	7778-54-3
	231-908-7
	017-012-00-7
	4


Веществата се съхраняват  съгласно Наредба за реда и начина за съхранение на опасни химични вещества и смеси обн., ДВ, бр. 43 от 07.06.2011 г. 

Изготвен е авариен план за действие при възникване на извънредни ситуации – аварии, бедствия, катастрофи, пожари и други необичайни явления на ПСПВ –Енчец, общ. КЪРДЖАЛИ.

Прилагам:

1. Електронен носител – 1 бр .
2. Документи, по преценка на уведомителя:

2.1. Приложение 3.1 – Инвестиционни мерки за агломерации над 2000 ЕЖ;
2.2. Приложение 3.2.1 – Координатен регистър на Инвестиционното предложение;

2.3. Приложение 3.2.2 – Засегнати територии от Инвестиционното предложение;

2.4. Приложение 3.3- Карта на инвестиционното предложение;

2.5. Приложение 3.4 – Решение № ЕО-13/2017 за преценка необходимостта от извършване на ЕО

PAGE  
18

